Минојска ерупција
Минојска ерупција ( односи се на вулканску ерупцију Санторини, острва у Егејском мору, данас у склопу Грчке, у 2. миленијуму пре нове ере. Тачно датирање овог догађаја је предмет спора: археолошки налази указују да се оно одиграло у 16. веку пре нове ере, но датирање угљеником - 14 указује да се оно одиграло 100 година пре тога, у 17. веку пре нове ере. Била је то једна од највећих вулканских ерупција на Земљи у периоду писане људске историје, иако нису откривени докази о људским жртавама јер је место било слабо насељено, те је евакуисано непосредно пре изласка магме. Цео процес трајао је четири дана.